Jim Marrs

Jim Marrs (5. detsember 1943 Fort Worth, Texas – 2. august 2017 Springtown, Texas) oli ameerika uudistereporter, kolledžiõpetaja ja vandenõuteooriaid levitav kirjanik.

Elulugu 
 
Tema isa, sügavusklik baptist, tegeles teraskonstruktsioonielementide müügiga Saint Louises asuvas firmas.

Jim Marrs lõpetas 1966. aastal Põhja-Texase Ülikooli bakalaureusekraadiga ajakirjanduse alal ning 1968. aastal lõpetas ta magistrikraadiga Texase Tehnikaülikoolis Lubbockis.

Pärast tehnikaülikooli lõpetamist astus ta USA relvajõududesse. Pärast armeest vabanemist 1968 alustas ta tööd Fort Worth Star-Telegram nimelises ajalehes. Ta tegeles põhiliselt politseisündmuste ja muude üldiste uudiste kajastamisega nii kohalikus kui ka Euroopa ja Kesk-Aasia mastaabis. Vietnami sõja ajal võttis ta pausi ajakirjaniku tööst ja liitus US Armee 4. luurerügemendiga, teenides sõjakoldes. Eraellu naastes jätkas ka kirjutamist, kajastades põhiliselt lennundustehnoloogia uudiseid ja ka toimides uuriva reporterina.

Oma uuriva reporteri päevil asus ta uurima John F. Kennedy mõrvalugu. Pärast paljude Dallase Politseidepartemangu töötajate küsitlemist jõudis ta veendumusele, et Warreni Komisjon oli valitsuse poolt organiseeritud varjamaks JFK mõrva piinlikke üksikasju. Jätkates uurimist, küsitles ta veel paljusid Dallase linna ja maakonna ametnikke ning teisi olulisi võtmetunnistajaid.

1976. aastal hakkas Marrs õpetama Texase Ülikoolis kursust JFK elust ja surmast. Ta lahkus Fort Worth Star-Telegrami juurest 1980. aastal ja hakkas tööle vabakutselise ajakirjanikuna, kuid jätkas ka JFK surma asjaolude uurimist. Pärast pikka uurimist ja tunnistajate küsitlemist jõudis Marrs veendumusele, et Lee Harvey Oswald oli valitsuse poolt ette lükatud ohvrilammas, ning 1989. aastal ilmus temalt raamat "Crossfire: The Plot That Killed Kennedy" – "Risttuli; Vandenõu, mis tappis Kennedy". Raamatus avaldatu võeti vastu suhteliselt kriitiliselt, kuid raamat jõudis veebruaris 1992 New York Times müügiedetabeli tippu. Selle raamatu põhjal väntas Oliver Stone filmi "JFK"; Marrs oli selle produktsiooni ja stsenaariumi peakonsultandiks.

Alates 1980. aastast töötas Marrs vabakutselise ajakirjanikuna, kirjanikuna ja avalike suhete konsultandina. Samal ajal ta andis ta välja maakonnalehte ja iganädalast turismifirma brošüüri ning tootnud mitu televisioonisaadet kaabeltelevisioonidele ja videoid, mida on võimalik osta tema kodulehe vahendusel.

Alates 1992. aastast töötas Marrs ligi kolm aastat, tehes uurimist ja lõpetades raamatut, mis käsitleb ülisalajast CIA ehk Luure Keskagentuuri programmi parapsühholoogiasse kuuluva ala kaugtunnetuse ("Remote Viewing") kohta. Raamatu avaldamisest keelduti teadmata põhjustel 1995. aastal. Paar kuud hiljem avaldas Washington Post kirjutise USA Armee samasuunalistest uurimistöödest ning kohe ka CIA, kes teatas oma analoogilisest programmist. Praeguseks on raamat trükki jõudnud ja saadaval autori veebilehe vahendusel.

1997. aastaks lõpetas Marrs raamatu "Alien Agenda", mis käsitleb põhjalikult ufosid. Raamatu avaldas kirjastus HarperCollins. Hiljem esines Marrs ufoteemalistel konverentsidel nagu Annual International UFO Conference ja Annual Gulf Breeze UFO Conference. Publisher's Weekly nimetas "Alien Agendat" kõigi aegade parimaks ufoteemaliseks raamatuks. Sellest sai USA menukaim ufoteemaline teos. Alates 2000. aastast õpetas Marrs ufoteemalist kursust Texase Ülikoolis Arlingtonis.

2000. aasta alguses avaldas Harper Collins raamatu "Rule by Secrecy" ehk "Saladusega valitsedes", milles on uuritud salaseltside ajalugu ja ühendusi muistsete seltsideni, mis õpetasid niinimetatud Ancient Mystery õpetust alates Egiptuse riigi tekkimisest. 2003. aastal ilmus temalt raamat The War on Freedom ehk "Sõda vabaduse vastu", milles ta uuris vandenõusid ja muid vastukäivusi 9/11 sündmuse kontekstis ja selle tagajärgedest USA-le kui riigile ja tema inimestele.

Kirjandus 
 "Crossfire: The Plot That Killed Kennedy" ehk "Risttuli: Vandenõu, mis tappis Kennedy") 
- J. F. Kennedy surma asjaoludest ning asjadest, mida on püütud sellega seoses varjata
 "AlienAgenda" ehk "Võõrad plaanid"
- Mis toimub meie Kuul? Kas ja kui palju NASA vassib?

- Ufod – kuidas andmeid neist peidetakse ja miks? Kui palju USA valitsus neist teab?

- Kui kaugele ajalukku ulatuvad ufovaatlused?

- Paranormaalsed nähtused ja kuidas on neid kasutanud ja uurinud luure- ja juurdlusorganid.
"Ruled by Secrecy" ehk "Valitsejate saladused".

- Organisatsioonid ja (sala)ühingud. Kus on nende juured? Kes neid loovad ja miks?

- Kui kaugele tagasi ajas ja kui sügavale meie ühiskonnas nad ulatuvad.

"PSI Spies" (eesti keeles "Paraspioonid : tõsilugu USA ülemeelelise sõja programmist", 2008)
- Sellest, kuidas Luure Keskagentuur ehk CIA kasutas ebatavalisi võtteid külma sõja ajal.

"Inside Job" ehk "Sisekuriteod" ning "War on Freedom" ehk "Sõda vabaduse vastu".
- Raamatud sellest, kuidas USA valitsus vassis ja esitas valeandmeid 11. septembri kohta.

Välislingid 
 Jim Marrsi ametlik koduleht
 Jim Marrsi isiku tutvustus

Ameerika Ühendriikide inimesed
Sündinud 1943
Surnud 2017
Vandenõuteoreetikud